Numărul firmelor de consultanţă pentru afaceri şi management a explodat anul trecut, fiind înfiinţate peste 3.250 de firme de profil, iar estimările pentru 2019 indică menţinerea trendului şi intrarea pe piaţă a altor 4000 de firme de consultanţă, pe fondul profitabilităţii crescute a domeniului şi a cererii în creştere, arată o analiză realizată de platforma Termene.ro pe baza datelor de la Registrul Comerţului.

Din anul 2004 până în anul 2017 doar într-un singur an a fost depăşită valoarea de 2.500 de noi companii înfiinţate (în 2013).

„Avem un trend relativ linear: între anii 2004 şi 2017 au fost create anual între 1.500 şi 2.500 de companii care activează în sfera activităţilor de consultanţă în management şi afaceri, avem un an 2018 când topurile sunt date peste cap, în care recordul este depăşit cu mai bine de 750 de compnaii şi mai mult de atât, avem premisele unui an 2019 cand putem înregistra un nou record, poate peste 4000 de companii”, a declarat Adrian Dragomir, CEO si fondator Termene.ro.